কমিটির এক সদস্য জানান, চারটি কর্মপন্থায় তারা কাজ শেষ করেছেন। প্রকাশিত সংবাদ প্রতিবেদন পর্যালোচনায় দেখা গেছে, এসএসসির ১৭টি বিষয়ের মধ্যে ১২টির এমসিকিউ প্রশ্ন ফাঁসের অভিযোগ আনা হয়েছে। গণিত প্রশ্ন ফাঁস মর্মে অভিযোগও তোলা হয়েছে। তবে কোনো বিষয়ের সৃজনশীল প্রশ্নফাঁসের সংবাদ প্রকাশিত হয়নি। প্রতিবেদন অনুযায়ী, প্রশ্নফাঁসের সব অভিযোগ এসেছে পরীক্ষা শুরুর ৩০ মিনিট থেকে এক ঘণ্টা আগে। মাদ্রাসার দাখিল এবং কারিগরি বোর্ডের এসএসসি ভোকেশনাল প্রশ্নফাঁসের অভিযোগের সংবাদ-প্রতিবেদনও কোথাও পাওয়া যায়নি।